Ahat ad teddmeḍ tibratin-iw ad asen-tefkeḍ times, neɣ ahat ad tent-id-suffɣeḍ d adlis ɣef yisem-im, neɣ ahat ad teqqimeḍ kan ad tqejmeḍ deg-i akked setti, ad tettadsaḍ alama tekfiḍ, ad tɛeddiḍ ɣer wayen-nniḍen am tannumi-inem. Ahat ur kem sexlaɛent ara temsal yecban ta, neɣ ad as-tiniḍ d tikerkas s kra n wayen i am-d-ḥkiɣ akka. Ilaq kan ad teẓreḍ dakken mačči d daɛwessu deg-i akken ad smesxeɣ aman-iw, ad d-snulfuɣ lɛib i lɛemr-iw, tamara ur iyi-terri i wakka. Tura kulci yeggra-d ɣur-m, akken i am-yehwa serwet.